CELEX: 32022D0101
Language: fi
Date: 2022-01-24 00:00:00
Title: Komission täytäntöönpanopäätös (EU) 2022/101, annettu 24 päivänä tammikuuta 2022, Euroopan parlamentin ja neuvoston asetuksen (EY) N:o 1925/2006 12 artiklan mukaisesti ilmoitetusta Alankomaiden kuningaskunnan asetusluonnoksesta, joka koskee pikkulapsille tarkoitettuja juomia ja pikkulapsille tarkoitettua maitoa (tiedoksiannettu numerolla C(2022) 313) (Ainoastaan hollanninkielinen teksti on todistusvoimainen) (ETA:n kannalta merkityksellinen teksti)

26.1.2022   
               
               
                  FI
               
               
                  Euroopan unionin virallinen lehti
               
               
                  L 17/56
               
            
         KOMISSION TÄYTÄNTÖÖNPANOPÄÄTÖS (EU) 2022/101,
         annettu 24 päivänä tammikuuta 2022,
         Euroopan parlamentin ja neuvoston asetuksen (EY) N:o 1925/2006 12 artiklan mukaisesti ilmoitetusta Alankomaiden kuningaskunnan asetusluonnoksesta, joka koskee pikkulapsille tarkoitettuja juomia ja pikkulapsille tarkoitettua maitoa
         
            
               (tiedoksiannettu numerolla C(2022) 313)
            
         
         (Ainoastaan hollanninkielinen teksti on todistusvoimainen)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon vitamiinien, kivennäisaineiden ja eräiden muiden aineiden lisäämisestä elintarvikkeisiin 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1925/2006 (1) ja erityisesti sen 11 artiklan 2 kohdan b alakohdan ja 12 artiklan,
         sekä katsoo seuraavaa:
         
                     (1)
                  
                  
                     Vitamiinien, kivennäisaineiden ja eräiden muiden aineiden lisäämisestä elintarvikkeisiin annetussa asetuksessa (EY) N:o 1925/2006 säädetään sellaisten uusien kansallisten säännösten ilmoittamisesta ja arvioimisesta, jotka koskevat muun muassa tiettyjen muiden aineiden käytön kieltämistä tai rajoittamista tiettyjen elintarvikkeiden valmistuksessa, siinä tapauksessa, että yhteisön säännöksiä ei ole.
                  
               
                     (2)
                  
                  
                     Alankomaiden viranomaiset ilmoittivat komissiolle 28 päivänä heinäkuuta 2020 asetuksen (EY) N:o 1925/2006 12 artiklassa luettuna yhdessä sen 11 artiklan 2 kohdan b alakohdan kanssa tarkoitetun menettelyn mukaisesti asetusluonnoksesta, joka sisältää sellaisia lehmän- tai vuohenmaidon proteiiniin perustuvia elintarvikkeita koskevia sääntöjä, joihin on lisätty vähintään yhtä tai useampaa vitamiinia, kivennäisainetta tai muita aineita ja jotka on tarkoitettu käytettäviksi 1–3-vuotiaiden pikkulasten juomina (pikkulapsille tarkoitettuja juomia ja pikkulapsille tarkoitettua maitoa koskeva elintarvikeasetus).
                  
               
                     (3)
                  
                  
                     Asetusluonnoksen 1 §:ssä määritellään pikkulapsille tarkoitetut juomat ja pikkulapsille tarkoitettu maito.
                  
               
                     (4)
                  
                  
                     Asetusluonnoksen 3 ja 4 §:ssä vahvistetaan pikkulapsille tarkoitettujen juomien ja pikkulapsille tarkoitetun maidon koostumusta koskevat vaatimukset, mukaan lukien tiettyjen asetuksen (EY) N:o 1925/2006 2 artiklan 2 kohdassa tarkoitettujen muiden aineiden käyttöä koskevat rajoitukset.
                  
               
                     (5)
                  
                  
                     Asetusluonnoksen 3 §:ssä säädetään komission delegoidun asetuksen (EU) 2016/127 (2) liitteessä II vahvistetuista koostumusta koskevista vähimmäisvaatimuksista proteiinien, rasvojen ja hiilihydraattien osalta.
                  
               
                     (6)
                  
                  
                     Lisäksi asetusluonnoksen 4 §:ssä säädetään, että tiettyihin muihin aineisiin sovelletaan delegoidun asetuksen (EU) 2016/127 liitteessä II vahvistettuja koostumusta koskevia vaatimuksia.
                  
               
                     (7)
                  
                  
                     Alankomaiden viranomaiset katsovat, että asetusluonnos on perusteltu ihmisten terveyden suojelemiseksi. Alankomaiden viranomaisten mukaan sen varmistamiseksi, että pienten lasten kuluttamien ”muiden aineiden” määrä on turvallinen, pikkulapsille tarkoitettujen juomien ja pikkulapsille tarkoitetun maidon olisi täytettävä vieroitusvalmisteita koskevassa yhdenmukaistetussa lainsäädännössä vahvistetut koostumusta koskevat vaatimukset tällaisten muiden aineiden osalta.
                  
               
                     (8)
                  
                  
                     Euroopan parlamentin ja neuvoston asetuksen (EU) N:o 609/2013 (3) 12 artiklassa edellytetään, että komissio antaa kertomuksen siitä, onko pienille lapsille tarkoitetuista maitopohjaisista juomista ja vastaavista tuotteista tarpeen antaa erityissäännöksiä. Komissio antoi tällaisen kertomuksen (4)31 päivänä maaliskuuta 2016. Kertomuksessa todettiin, että tätä elintarvikeryhmää koskevat erityissäännökset eivät ole tarpeen, koska Euroopan unionin elintarvikelainsäädännön yleisen kehyksen oikealla ja täysimääräisellä soveltamisella voidaan asianmukaisesti säännellä pienille lapsille tarkoitettujen maitopohjaisten juomien koostumusta ja näiden tuotteiden ominaisuuksia koskevaa viestintää. Päätelmät perustuivat Euroopan elintarviketurvallisuusviranomaisen, jäljempänä ’elintarviketurvallisuusviranomainen’, vuonna 2013 antamaan pikkulapsille tarkoitettuja juomavalmisteita koskevaan lausuntoon (5), jonka mukaan nämä tuotteet eivät ole ainutlaatuisia eikä niiden voida katsoa olevan välttämättömiä pienten lasten ravitsemuksellisten tarpeiden tyydyttämiseksi verrattuna muihin elintarvikkeisiin, jotka voivat sisältyä heidän tavanomaiseen ruokavalioonsa.
                  
               
                     (9)
                  
                  
                     Näin ollen pienille lapsille tarkoitettuja maitopohjaisia juomia pidetään 20 päivästä heinäkuuta 2016 alkaen tavanomaisina elintarvikkeina, jotka siksi kuuluvat yksinomaan EU:n elintarvikelainsäädännön horisontaalisten sääntöjen piiriin.
                  
               
                     (10)
                  
                  
                     Jos jäsenvaltio luo kaupan esteen, este ei saisi rajoittaa perustamissopimuksen 34 ja 36 artiklan soveltamista ja sen olisi oltava asianmukainen ja oikeassa suhteessa oikeutettuun tavoitteeseen nähden. Toimenpide ei saisi ylittää sitä, mikä on tarpeen oikeutetun tavoitteen suojelemiseksi tehokkaasti.
                  
               
                     (11)
                  
                  
                     Alankomaiden viranomaiset eivät esitä tieteellistä näyttöä tukeakseen väitettään, jonka mukaan kansallisella tasolla on annettava lisäsääntöjä. Ne eivät myöskään pysty osoittamaan ja perustelemaan ihmisten terveydelle aiheutuvia riskejä, joita aiheutuisi, jos pikkulapsille tarkoitetut juomat ja pikkulapsille tarkoitettu maito eivät täyttäisi tällaisia koostumusta koskevia vaatimuksia. Ne toteavat vain, että Alankomaiden terveysneuvosto (Health Council) tekee parhaillaan tutkimusta ruokavaliostandardeista sekä lasten ruokavaliosta syntymän ja kahden ikävuoden välillä ja että niistä saatavien tulosten ja neuvojen perusteella asetusluonnosta saatetaan mukauttaa.
                  
               
                     (12)
                  
                  
                     Alankomaiden viranomaiset eivät myöskään toimittaneet tieteellistä näyttöä, joka kyseenalaistaisi elintarviketurvallisuusviranomaisen vuonna 2013 antaman tieteellisen lausunnon (6), johon komissio perusti päätelmänsä vuonna 2016 antamassaan kertomuksessa. Komission vuoden 2016 kertomuksen päätelmissä todettiin pienille lapsille tarkoitetuista maitopohjaisista juomista ja vastaavista tuotteista, että ilmoitetussa luonnoksessa esitettyjen koostumusta koskevien vaatimusten kaltaiset erityissäännökset eivät ole tarpeen pienille lapsille tarkoitettujen elintarvikkeiden osalta.
                  
               
                     (13)
                  
                  
                     Alankomaiden viranomaiset eivät näin ollen esitä mitään tieteellistä perustetta, jonka vuoksi olisi tarpeen vahvistaa koostumusta koskevia erityisvaatimuksia, jotka koskevat muiden aineiden lisäämistä tuotteisiin, joita markkinoidaan pikkulapsille tarkoitettuina juomina ja pikkulapsille tarkoitettuna maitona.
                  
               
                     (14)
                  
                  
                     Asetuksen (EY) N:o 1925/2006 12 artiklan 2 kohdan säännösten mukaisesti komissio kuuli 5 päivänä lokakuuta 2020 elintarvikeketjua ja eläinten terveyttä käsittelevää pysyvää komiteaa.
                  
               
                     (15)
                  
                  
                     Näiden huomautusten perusteella komissio antoi 27 päivänä tammikuuta 2021 asetuksen (EY) N:o 1925/2006 12 artiklan 3 kohdan mukaisesti kielteisen lausunnon ilmoitetusta luonnoksesta ja erityisesti sen 3 ja 4 §:stä, ja sen on aloitettava mainitun asetuksen 12 artiklan 3 kohdassa tarkoitettu menettely.
                  
               
                     (16)
                  
                  
                     Alankomaiden viranomaisia olisi näin ollen kehotettava olemaan hyväksymättä kyseisen asetusluonnoksen 3 ja 4 §, koska edellä esitettyjen huomautusten perusteella ne eivät ole toimittaneet tarvittavia perusteluja niiden hyväksymiseksi ja koska komissio on antanut näistä pykälistä kielteisen lausunnon 27 päivänä tammikuuta 2021.
                  
               
                     (17)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            Ainoa artikla
            Komission kielteisessä lausunnossaan esittämien huomautusten ja tämän päätöksen perusteella Alankomaiden kuningaskunta ei saa hyväksyä komissiolle asetuksen (EY) N:o 1925/2006 11 artiklan 2 artiklan b alakohdan nojalla ilmoittamansa pikkulapsille tarkoitettuja juomia ja pikkulapsille tarkoitettua maitoa koskevan elintarvikeasetuksen 3 ja 4 §:ää, joista komissio antoi Alankomaiden viranomaisille kielteisen lausunnon 27 päivänä tammikuuta 2021.
            Tämä päätös on osoitettu Alankomaiden kuningaskunnalle.
         
         
            Tehty Brysselissä 24 päivänä tammikuuta 2022.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EUVL L 404, 30.12.2006, s. 26.
         
            (2)  Komission delegoitu asetus (EU) 2016/127, annettu 25 päivänä syyskuuta 2015, Euroopan parlamentin ja neuvoston asetuksen (EU) N:o 609/2013 täydentämisestä äidinmaidonkorvikkeiden ja vieroitusvalmisteiden koostumusta ja niistä annettavia tietoja koskevien erityisvaatimusten sekä imeväisten ja pikkulasten ravitsemisesta annettavia tietoja koskevien vaatimusten osalta (EUVL L 25, 2.2.2016, s. 1).
         
            (3)  Euroopan parlamentin ja neuvoston asetus (EU) N:o 609/2013, annettu 12 päivänä kesäkuuta 2013, imeväisille ja pikkulapsille tarkoitetuista ruoista, erityisiin lääkinnällisiin tarkoituksiin tarkoitetuista elintarvikkeista ja painonhallintaan tarkoitetuista ruokavalionkorvikkeista ja neuvoston direktiivin 92/52/ETY, komission direktiivien 96/8/EY, 1999/21/EY, 2006/125/EY ja 2006/141/EY, Euroopan parlamentin ja neuvoston direktiivin 2009/39/EY sekä komission asetusten (EY) N:o 41/2009 ja (EY) N:o 953/2009 kumoamisesta (EUVL L 181, 29.6.2013, s. 35).
         
            (4)  Komission kertomus Euroopan parlamentille ja neuvostolle pikkulapsille tarkoitetuista juomavalmisteista (COM/2016/0169 final).
         
            (5)  EFSAn erityisruokavaliovalmisteita, ravitsemusta ja allergioita käsittelevä EFSAn lautakunta, 2013, Scientific Opinion on nutrient requirements and dietary intakes of infants and young children in the European Union, EFSA Journal 2013;11(10):3408.
         
            (6)  Ks. edellinen alaviite.